rejauldu/bengali-wikipedia huggingface dataset:
জাহানারা আলম (জন্ম: ১ এপ্রিল, ১৯৯৩) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি ডানহাতি মিডিয়াম ফাস্ট বোলার এবং ডানহাতি ব্যাটসম্যান হিসেবে খেলে থাকেন। বর্তমানে তিনি বাংলাদেশ ক্রিকেট দলের অধিনায়কের দায়িত্ব পালন করছেন।   প্রাথমিক জীবন  জাহানারা বাংলাদেশের বৃহত্তর খুলনা জেলায় ১৯৯৩ সালের ১ এপ্রিল জন্মগ্রহণ করেন।   খেলোয়াড়ী জীবন   একদিনের আন্তর্জাতিক  জাহানারা একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।   টি২০ আন্তর্জাতিক  জাহানারার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট ভারত মহিলা ক্রিকেট দলের বিরুদ্ধে। আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।   এশিয়ান গেমস  বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। জাহানারা উক্ত প্রতিযোগিতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।   তথ্যসূত্র    বহিঃসংযোগ   ইএসপিএন ক্রিকইনফো খেলোয়াড় প্রোফাইল  ক্রিকেট আর্কাইভ খেলোয়াড় প্রোফাইল https://web.archive.org/web/20140905034019/http://jahanaraalam.com/%5D%E0%A6%93%E0%A6%AF%E0%A6%BC%E0%A7%87%E0%A6%AC%E0%A6%B8%E0%A6%BE%E0%A6%87%E0%A6%9F  বিষয়শ্রেণী:বাংলাদেশী নারী ক্রিকেটার বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:বাংলাদেশের নারী ক্রিকেট অধিনায়ক বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী বিষয়শ্রেণী:খুলনা থেকে আগত ক্রিকেটার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী
১২ নভেম্বর ১৮:১৮ ইউটিসি (২১:৪৮ ইরান স্ট্যান্ডার্ড টাইম, ২১:১৮ বরিশীয় স্ট্যান্ডার্ড টাইম), ইরান-ইরাক সীমান্তে ৭.৩ মাত্রার একটি ভূমিকম্প হয়, ইরানের ভেতরে, কের্মনশহ প্রদেশে।  ভূমিকম্পের উপকেন্দ্রটি প্রায় ৩২ কিলোমিটার (২০ মাইল) দক্ষিণ-পশ্চিমে হযরত হাববাহের ইরাকি কুর্দিস্তানের শহর।  এটি ইরাক ও ইরানে এবং সংযুক্ত আরব আমিরাত, তুরস্ক এবং ইসরায়েলেও অনুভূত হয়েছিল।  কমপক্ষে ৩৯৫ জন মানুষ নিহত হয়েছে এবং ১৫০০ এরও বেশি লোক আহত হয়েছে, যাদের অনেকেই নিখোঁজ হয়েছে।   ভূমিকম্প  ভূমিকম্পটি ইরান-ইরাক সীমান্তের নিকটবর্তী ভূমিকম্পটি আগ্রাসী এবং ইউরেশীয় টেকটনিক প্লেটের সংযোগের কাছাকাছি অবস্থিত বাগদাদের উত্তর-পূর্বাঞ্চলের প্রায় ২২০ কিলোমিটার (১৪০ মাইল) দূরে সংঘটিত হয়েছিল। মার্কিন যুক্তরাষ্ট্র ভূতাত্ত্বিক জরিপ অনুযায়ী, ভূমিকম্পের মাত্রা মাত্রা ৭.৪ (রিক্টার স্কেল) এবং একটি বৃহৎ এলাকায় একটি তীক্ষ্ন ফল্ট উপর আন্দোলনের দ্বারা সৃষ্ট হয়।   এটি ১৯৬৭সালের ১  জানুয়ারিতে ৬.১ মেগাওয়াট, যা ১৫০ ও ১৯৬০-এর দশকে প্লেট সীমা বরাবর শক্তিশালী ভূমিকম্পের একটি অংশ হওয়ার পর থেকে এটি এই এলাকার  শক্তিশালী ভূমিকম্প।   ভূমিকম্প এতটাই শক্তিশালি ছিল যে ভূমিকম্পের কম্পন তুরস্ক, ইসরায়েল এবং সংযুক্ত আরব আমিরাত অনুভূত হয়েছিল।   ভূমিকম্পের কয়েক ঘণ্টার মধ্যে ইরানের ভূতাত্ত্বিক কেন্দ্রটি কমপক্ষে ৫০ টি আফটারহক্স নামে নিবন্ধন করেছে।   হত্যাকাণ্ড এবং ক্ষতি  ভূমিকম্পটিতে কমপক্ষে ৩৯৫ জন মারা গেছে এবং ৬,০০০ জনের বেশি আহত হয়েছে; কের্মনশহ প্রদেশে সবচেয়ে কঠিন আঘাত সৃষ্টি হয়েছিল।  সার্পোল-ই-জাবা শহরে গুরুতরভাবে ক্ষতিগ্রস্ত হয়, যার ফলে শহরের হাসপাতালে ক্ষতিগ্রস্ত হয় এবং কমপক্ষে ১৪২ জন আহত হয়।  ইরানের কুর্দিস্তানের কর্মকর্তাদের মতে প্রতিবেশী ইরাকে কমপক্ষে সাত জন নিহত এবং ৫০০ জন আহত হন।    ভবিষ্যৎ ফল  ইরানি সরকার রিপোর্ট করেছে যে কমপক্ষে ৭০,০০০ নাগরিককে নতুন আশ্রয়ের প্রয়োজন হবে।   তুরস্ক তার দুর্যোগ এবং জরুরী ব্যবস্থাপনা প্রেসিডেন্সির মাধ্যমে সাহায্যের জন্য প্রথম দেশ ছিল, ঘোষণা করে যে ৯২ জন উদ্ধারকারীরা ঘটনাস্থলে উপস্থিত ছিল, ৪,০০০ টি তাঁবু এবং ৭,০০০ কম্বল সহ। ইইউ ফরেন পলিসি প্রধান ফেডেরিকা মোঘরিনি বলেন, ব্ল্যাক জরুরী ত্রাণ সহায়তায় ইরানের সাথে সহযোগিতা করার জন্য প্রস্তুত।  আধা-সরকারী ইরানি ILNA নিউজ এজেন্সি জানিয়েছে ইরানের অন্তত 14 টি প্রদেশ ভূমিকম্প দ্বারা প্রভাবিত হয়েছে।  কর্মকর্তারা ঘোষণা করেছে যে, সোমনাথ ও ইলাম প্রদেশের স্কুলগুলো সোমবার বন্ধ থাকবে কারণ আহতদের আশ্রয় কেন্দ্র হিসাবে।  ছবি  তথ্যসূত্র  বিষয়শ্রেণী:ইরাণের ভূমিকম্প বিষয়শ্রেণী:২০১৭-এ ভূমিকম্প বিষয়শ্রেণী:এশিয়ায় ভূমিকম্প
হায়দ্রাবাদি মুসলমানদেরকে হায়দ্রাবাদি হিসেবেও উল্লেখ করা হয় তারা হল ডেক্কানি জনগোষ্ঠীর একটি সম্প্রদায়, যারা উর্দুভাষী মুসলমানদের একটি বৃহত্তর জাতিগোষ্ঠীর অংশ, মারাঠাওয়াড়া, তেলেঙ্গানা এবং কল্যাণ-কর্নাটকের এলাকা থেকে যে অঞ্চলে হায়দ্রাবাদের রাজত্ব ছিল।  যদিও " হায়দ্রাবাদি " শব্দটি সাধারণত জাতিগত উৎপত্তি নির্বিশেষে হায়দ্রাবাদের দক্ষিণ ভারতীয় শহর ও এর আশেপাশের বাসিন্দাদের বোঝায়, তবে "হায়দ্রাবাদি মুসলমান " শব্দটি আরও নির্দিষ্টভাবে পূর্ববর্তী রাজ্যের স্থানীয় উর্দুভাষী জাতিগত মুসলমানদের বোঝায়। হায়দ্রাবাদ দাক্ষিণাত্যের সম্মিলিত সংস্কৃতি এবং জনগণকে "মুলকি ", (দেশবাসী) বলা হয়, এটি এমন একটি শব্দ যা আজও ব্যবহৃত হয়। হায়দ্রাবাদি মুসলমানদের মাতৃভাষা হায়দ্রাবাদি উর্দু, যেটি মূলত ডেক্কানি ভাষার একটি উপভাষা।  বাহমানি সালতানাত এবং তারপর দাক্ষিণাত্য সালতানাতে তাদের উৎপত্তির কারণে, হায়দ্রাবাদের আসিফ জাহি রাজবংশের রাজত্বের শেষার্ধে হায়দ্রাবাদি সংস্কৃতি এবং রন্ধনপ্রণালী সংজ্ঞায়িত হয়। এই সংস্কৃতি আজ প্রধানত হায়দ্রাবাদ, ঔরঙ্গাবাদ, পারভানি, নান্দেদ, রাইচুর, বিদার, গুলবার্গায় এবং সারা বিশ্বের হায়দ্রাবাদি মুসলিম প্রবাসীদের মধ্যে, বিশেষ করে, পাকিস্তান, পারস্য উপসাগরের আরব রাজ্য, মার্কিন যুক্তরাষ্ট্র, কানাডা এবং যুক্তরাজ্যে বিরাজমান।   ইতিহাস  দাক্ষিণাত্যের মালভূমি আক্রমণ, ও রাজনৈতিক অস্থিরতা, থেকে দক্ষিণ ভারতকে রক্ষা করে যা উত্তর ভারতকে প্রভাবিত করেছিল। এটি কুতুবশাহী রাজবংশ, সংক্ষিপ্ত মুঘল শাসন এবং পরবর্তীতে নিজামদের আসাফ জাহি রাজবংশের সময় মুসলিম শাসিত হায়দ্রাবাদ রাজ্যকে একটি স্বতন্ত্র সংস্কৃতি বিকাশের সুযোগ দেয়।  টাইম অনুসারে, সপ্তম নিজাম ছিলেন ১৯৪০-এর দশকের শেষের দিকে বিশ্বের সবচেয়ে ধনী ব্যক্তি এবং ফোর্বস ম্যাগাজিন অনুসারে মুদ্রাস্ফীতি এবং মুদ্রা ক্রয় ক্ষমতার সমতা সমন্বয়ের পর সর্বকালের পঞ্চম ধনী ব্যক্তি।   নিজাম ছিলেন বিশাল হায়দ্রাবাদ রাজ্যের মুসলিম শাসক। হায়দ্রাবাদের রাজধানী ভারতে হায়দ্রাবাদের অন্তর্ভুক্তি এবং তেলেঙ্গানার স্থানীয় তেলুগু-ভাষী হিন্দু জনগণের আধিপত্য বৃদ্ধির আগ পর্যন্ত তারা প্রাথমিকভাবে উর্দুভাষী মুসলিম ছিল। রাজ্যের অর্থনীতি ছিল কৃষিনির্ভর, এবং হায়দ্রাবাদ ছিল প্রাথমিকভাবে একটি সরকারী ও প্রশাসনিক কেন্দ্র, যা বেশিরভাগই মুসলমানদের দ্বারা পরিচালিত (কিন্তু একচেটিয়াভাবে নয়)। অভিজাত, জায়গিরদার এবং দেশমুখ (ধনী জমির মালিক), এমনকি ছোটখাটো সরকারি কর্মকর্তারা ভিক্টোরিয়ান ইংল্যান্ডের শ্রেণী ব্যবস্থার মতো সামাজিক ব্যবস্থায় চাকর (সাধারণত মুসলমানদেরও) নিয়োগ দিতে পারত। নিজাম রাজনৈতিক স্থিতিশীলতার সাথে শুরুর দিকে ব্রিটিশদের সাথে মিত্রতা গড়ে তোলেন।  তথ্যসূত্র  বিষয়শ্রেণী:পাকিস্তানের সামাজিক দল বিষয়শ্রেণী:ভারতের মুসলিম সম্প্রদায় বিষয়শ্রেণী:ইসলামি সংস্কৃতি বিষয়শ্রেণী:হায়দ্রাবাদ, ভারতের ব্যক্তি
কর্মধা ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার একটি ইউনিয়ন।   অবস্থান ও সীমানা  মৌলভীবাজার জেলার কুলাউড়া উপজেলার সীমান্তবর্তী ইউনিয়ন কর্মধা। যার পশ্চিমে পৃথিমপাশা ইউনিয়ন দক্ষিণে ও পূূূর্বে ভারতের ত্রিপুরা রাজ্যের ধর্মনগর ও কৈলাশহর, উত্তরে কুলাউড়া সদর ইউনিয়নের অবস্থান।   নামকরণের ইতিহাস  কর্মধা নমকরণের বিষয়ে সর্বজনগ্রাহ্য কোন ঐতিহাসিক তথ্য পাওয়া যায়নি। তবে প্রচলিত কাহিনী ও এ অঞ্চলের প্রবীণ ব্যক্তিদের মতে কর্মধা নামকরণ হয় করম মোহাম্মদ এর নামানুসারে। করম মোহাম্মদকে এ অঞ্চলের সাধারণ মানুষ সম্মান করে করম দা বলে ডাকত। করম দা থেকে কর্মধা নামের উৎপত্তি । তাঁর নামেই কর্মধা গ্রামের নাম প্রতিষ্ঠিত হয়। পরবর্তিতে ১৯৬২ সনে ইউনিয়ন পরিষদ স্থাপন করতে গিয়ে অত্র ইউনিয়নের প্রথম পরিষদের সদস্যবৃন্দের নির্বাচনের মাধ্যমে নলডরী গ্রামে ইউনিয়ন কার্যালয় স্থাপন করা হয় এবং নামকরন করা হয় কর্মধা ইউনিয়ন। করম মোহাম্মদ এর পৈতৃক বসতবাড়ি পার্শ্ববর্তী রাজনগর থানায়। সৎ মায়ের উপর অভিমান করে তিনি লংলা অঞ্চলে চলে আসেন। তিনি কিছুদিন পৃথিমপাশা নবাব বাড়ী মসজিদে ইমামতি করেন। করম মোহাম্মদ ছিলেন মুন্সি নোয়াজ মোহাম্মদ নামক এক পুত্র সন্তানের জনক। তাঁর পিতার নাম সৈয়দ সাদরঙ শাহ।  ২৪৪৮৫ একর  ১৫৫৫২ পরুষ  ১৫৪৮১ মহিলা  আদম শুমারী ২০০১   শিক্ষা  শিক্ষার হার: ৪০ %   শিক্ষাপ্রতিষ্ঠান   কর্মধা উচ্চ বিদ্যালয়। (প্র:১৯৮১)  কর্মধা টাইটেল মাদ্রাসা। (প্র:১৯৫৮)  হায়দরগঞ্জ উচ্চ বিদ্যালয়।  বাবনিয়া হাসিমপুর দাখিল মাদ্রাসা  মুরইছড়া বাজার প্রাথমিক বিদ্যালয়   দর্শনীয় স্থান   মুরইছড়া ইকোপার্ক  কালা পাহাড় (লংলা পাহাড়/ হারারগঞ্জ পাহাড়)  রাঙ্গিছড়া চা বাগান  খাসিয়া পুঞ্জি।   গ্রাম তালিকা সমূহ  ৫৪টি গ্রাম নিয়ে ১৩ নং কর্মধা ইউনিয়ন গঠিত।    বুধপাশা  টাট্রিউলী  পূর্ব টাট্রিউলী  দোয়ালগ্রাম  মুরইছড়া বস্তি  মুরইছড়া চা বাগান  মুরইছড়া পুঞ্জি  এওলাছড়া পুঞ্জি  উগারছড়া পুঞ্জি  কুকিঝুরী পুঞ্জি  ডলুকছড়া পুঞ্জি  ভেলুয়া পুঞ্জি  লুথিঝুরী পুঞ্জি  কাটাবাড়ী পুঞ্জি  কুকিবাড়ী পুঞ্জি  ইছাছড়া পুঞ্জি  ভেলকুমা পুঞ্জি  সোনাছড়ি পুঞ্জি  রাজানগর চা বাগান  ফটিগুলী  পূর্ব ফটিগুলী  দিঘলকান্দি  সেগুনটিলা পুঞ্জি  কর্মধা  পূর্ব কর্মধা  ভাতাইয়া  বাড়ুয়াকান্দি  মনসুরপুর  পাট্টাই  ভান্ডারীগাও  হাসিমপুর  বাবনিয়া  বেরী  গুতুমপুর  নলডরী  মহিষমারা  হোসনাবাদ  নুনা  আছগরাবাদ চা বাগান  মেঘাটিলা পুঞ্জি  নুনছড়া পুঞ্জি  পুটিছড়া পুঞ্জি  ইছাইপুঞ্জি  কালিটি চা বাগান  রাঙ্গিছড়া চা বাগান  লক্ষিপুর মিশন  মনছড়া বস্তি  রাঙ্গিছড়া পুঞ্জি  আমুলি পুঞ্জি  চৈলতাছড়া পুঞ্জি  মোকামবাড়ী পুঞ্জি  লম্বাছড়া বাগান বাড়ী পুঞ্জি  গ্রীনভেলী পুঞ্জি  পুরানচৈলতা পুঞ্জি   জনপ্রতিনিধি  ক্রমিকনাম-মেয়াদ-০১মোহাম্মদ ইলিম১৯৬২০২মোঃ ইয়াকুব আলী০৩মোঃ নজিব আলী০৪ মোঃ উছমান গনি০৫মোঃ আছদ্দর আলী০৬মোঃ আব্দুশ শহিদ বাবুল২০০৩-২০১৬০৭মোঃ আতিকুর রহমান২০১৬-২০২১০৮মোঃ মুহিবুল ইসলাম আজাদ২০২২-  *এখানে শুধু মাত্র প্রত্যক্ষ ভোটে নির্বাচিত চেয়ারম্যানগণের নামের তালিকা দেওয়া আছে। নিয়োগ প্রাপ্ত বা ভারপ্রাপ্তদের নামের তালিকা নয় এটি।   বর্তমান পরিষদ   ক্রমিক  নং শিরোনামপদবিওয়ার্ড নং১মোঃ মুহিবুল ইসলাম আজাদইউপি চেয়ারম্যান২মোছাঃ মাহমুদা আক্তারমেম্বার১,২,৩৩মোছাঃ রায়না বেগমমেম্বার৪,৫,৬৪মোছাঃ নাজমিন নাহারমেম্বার৭,৮,৯৫মোঃ দিদারুল আলম দিদারমেম্বার৬মোঃ আব্দুল কাদিরমেম্বার৭সিলভেস্টার পাঠাংমেম্বার৮মোঃ আব্দুল মতিনমেম্বার৯মোঃ মশাহিদ মিয়ামেম্বার১০মোঃ সাইদুল ইসলামমেম্বার১১মোঃ হেলাল আহমদমেম্বার১২মোঃ দরছ মিয়ামেম্বার১৩লছমী নারায়ন অলমিকমেম্বার   তথ্যসূত্র   বিষয়শ্রেণী:কুলাউড়া উপজেলার ইউনিয়ন
এডওয়ার্ড অ্যালেন হ্যারিস (; জন্ম: ২৮ নভেম্বর ১৯৫০) হলেন একজন মার্কিন অভিনেতা, প্রযোজক, পরিচালক ও চিত্রনাট্যকার। তিনি অ্যাপোলো থার্টিন (১৯৯৫), দ্য ট্রুম্যান শো (১৯৯৮), পোলক (২০০০), ও দি আওয়ার্স (২০০২) চলচ্চিত্রে অভিনয় করে সমাদৃত হন এবং চারটি একাডেমি পুরস্কারের মনোনয়ন লাভ করেন। এছাড়াও তিনি অসংখ্য চলচ্চিত্র প্রধান ও পার্শ্ব চরিত্রে অভিনয় করেছেন, তন্মধ্যে উল্লেখযোগ্য হল দ্য রাইট স্টাফ (১৯৮৩), দ্য অ্যাবিস (১৯৮৯), স্টেট অব গ্রেস (১৯৯০), গ্লেনগারি গ্লেন রস (১৯৯২), নিক্সন (১৯৯৫), দ্য রক (১৯৯৬), স্টেপমম (১৯৯৮), আ বিউটিফুল মাইন্ড (২০০১), এনিমি অ্যাট দ্য গেটস্‌ (২০০১), আ হিস্ট্রি অব ভায়োলেন্স (২০০৫), গন বেবি গন (২০০৭), স্নোপিয়ের্সার (২০১৩), এবং মাদার (২০১৭)। তিনি পোলক (২০০০) ও পশ্চিমা ধাঁচের অ্যাপালুসা (২০০৮) চলচ্চিত্র পরিচালনা করেন।  টেলিভিশনে হ্যারিস মিনি ধারাবাহিক এম্পায়ার ফলস্‌ (২০০৫)-এ মাইলস রবি ও টেলিভিশন চলচ্চিত্র গেম চেঞ্জ (২০১২)-এ সিনেটর জন ম্যাককেইন চরিত্রে অভিনয় করে খ্যাতি অর্জন করেন, দ্বিতীয় কাজটির জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি ২০১৬ সাল থেকে এইচবিওর বিজ্ঞান কল্পকাহিনিমূলক ধারাবাহিক ওয়েস্টওয়ার্ল্ড-এ কাজ করছেন, এই কাজের জন্য তিনি একটি প্রাইমটাইম এমি পুরস্কারের মনোনয়ন লাভ করেন।   তথ্যসূত্র    বহিঃসংযোগ              বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:ওকলাহোমা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়ার অভিনেতা বিষয়শ্রেণী:ক্যালিফোর্নিয়ার চলচ্চিত্র পরিচালক বিষয়শ্রেণী:নিউ জার্সির অভিনেতা বিষয়শ্রেণী:নিউ জার্সির চলচ্চিত্র পরিচালক বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন মঞ্চ অভিনেতা বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী বিষয়শ্রেণী:শ্রেষ্ঠ পার্শ্ব অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:স্যাটার্ন পুরস্কার বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:থিয়েটার ওয়ার্ল্ড পুরস্কার বিজয়ী বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
নিম্মলা রামা নাইডু (জন্ম: ৬ মে ১৯৬৯) একজন ভারতীয় রাজনীতিবিদ এবং অন্ধ্র প্রদেশ বিধানসভার সদস্য।  তিনি প্রথম পলাকল্লু আসন থেকে তেলুগু দেশম পার্টির সদস্য হিসাবে নির্বাচিত হয়েছিলেন ২০১৪ সালে।  তিনি এই আসনের বর্তমান বিধায়ক, যিনি অন্ধ্র প্রদেশের বর্তমান বিরোধী দল তেলুগু দেশম পার্টি থেকে ২০১৯ সালের নির্বাচনে জিতেছিলেন।   তথ্যসূত্র   বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:অন্ধ্রপ্রদেশ বিধানসভার সদস্য বিষয়শ্রেণী:তেলুগু দেশম পার্টির রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:অন্ধ্রপ্রদেশ বিধানসভার সদস্য ২০১৪-২০১৯ বিষয়শ্রেণী:অন্ধ্রপ্রদেশ বিধানসভার সদস্য ২০১৯-২০২৪ বিষয়শ্রেণী:তেলুগু রাজনীতিবিদ বিষয়শ্রেণী:পলাকল্লুর রাজনীতিবিদ বিষয়শ্রেণী:পশ্চিম গোদাবরী জেলার ব্যক্তি
জন রোনাল্ড ব্রাউন (১৪ জুলাই ১৯২২ - ১৬ মে ২০১০) একজন মার্কিন শল্যচিকিৎসক ছিলেন যিনি তার যত্নে একজন ৭৯ বছর বয়সী রোগীর মৃত্যুর পরে দ্বিতীয়-ডিগ্রি হত্যার জন্য দোষী সাব্যস্ত হন।   জীবনের প্রথমার্ধ  একজন চিকিৎসকের পুত্র, ডাঃ ব্রাউন ১৯২২ সালে জন্মগ্রহণ করেন। তিনি স্কুলে ভাল করেছেন, ১৬ বছর বয়সে হাই স্কুল থেকে স্নাতক হয়েছেন। দ্বিতীয় বিশ্বযুদ্ধের সময় মার্কিন সেনাবাহিনী যখন খসড়া তৈরি করেছিল, তখন সে আর্মি জেনারেল ক্লাসিফিকেশন টেস্টে অসাধারণ স্কোর করেন, যার ফলে সেনাবাহিনী তাকে মেডিকেল স্কুলে পাঠায়।   ব্রাউন ইউনিভার্সিটি অফ ইউটাহ স্কুল অফ মেডিসিন থেকে ১৯৪৭ সালে স্নাতক হন এবং প্রায় দুই দশক একজন সাধারণ অনুশীলনকারী হিসাবে কাজ করেন। যাইহোক, থাইরয়েডেক্টমির সময় একজন রোগীকে হারানোর পর, তিনি আনুষ্ঠানিক অস্ত্রোপচার প্রশিক্ষণ নেওয়ার সিদ্ধান্ত নেন।   তথ্যসূত্র   বিষয়শ্রেণী:১৯২২-এ জন্ম বিষয়শ্রেণী:২০১০-এ মৃত্যু বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা বিষয়শ্রেণী:খুনের দায়ে দোষী সাব্যস্ত মার্কিন ব্যক্তি বিষয়শ্রেণী:মার্কিন শল্যচিকিৎসক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:২০শ শতাব্দীর শল্যচিকিৎসক বিষয়শ্রেণী:ইউটা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চিকিৎসা সংক্রান্ত অনিয়ম
স্পেরা জেলা আফগানিস্তানের খোস্ত প্রদেশের দক্ষিণ-পশ্চিম অংশে অবস্থিত একটি জেলা। ভৌগোলিক অবস্থান অনুযায়ী জেলাটির সীমানা: দক্ষিণ ও পশ্চিমে পাক্তিয়া প্রদেশের উত্তরে শামাল জেলা সীমানা, পূর্বে এটি নাদির শাহ কোট ও তানি জেলার সীমানা এবং পাকিস্তান সীমানা ঘিরে রেখেছে। গ্রামটির জনসংখ্যা ২১,৫০০ জন। জেলার কেন্দ্রীয় অংশে অবস্থিত স্পেরা গ্রাম অবস্থিত ।  বহিঃসংযোগ AIMS District Map  বিষয়শ্রেণী:খোস্ত প্রদেশের জেলা
অ্যানা রবসন ব্রাউন বার (২৬ মে, ১৮৭৩ - ১০ সেপ্টেম্বর, ১৯৪১) উপন্যাস, কবিতা, গল্প, প্রবন্ধ এবং জীবনীগুলির একজন আমেরিকান লেখক ছিলেন। তার The Autobiography: A Critical and Comparative Study (১৯০৯), ছিল এই বিষয়ে প্রথম বই।   প্রাথমিক জীবন  অ্যানা রবসন ব্রাউন ১৮৭৩ সালে, ফিলাডেলফিয়া, পেনসিলভানিয়াতে জন্মগ্রহণ করেন। তিনি হেনরি আরমিট ব্রাউন এবং জোসেফাইন লিয়া বেকার ব্রাউন লিয়ামিংয়ের কন্যা। তার বাবা ছিলেন একজন আইনজীবী, লেখক এবং বক্তা, যিনি আন্না ছোটবেলায় মারা গিয়েছিলেন। চার্লস ব্রকডেন ব্রাউন ছিলেন তার প্রপিতামহ। Charles Burr Todd, A General History of the Burr Family (1902): 556.   কর্মজীবন  তার উপন্যাসের মধ্যে রয়েছে: Alain of Halfdene (১৮৯৫); কালো মেষশাবক (১৮৯৬); একটি কসমোপলিটান কমেডি (১৮৯৯); দ্য হাউস অফ প্যান: একটি রোমান্স (১৮৯৯); অমর মালা (১৯০০); কোটিপতির পুত্র (১৯০৩); সত্য এবং একজন নারী (১৯০৩); দ্য ওয়াইন প্রেস (১৯০৫); জেসপ বিকুয়েস্ট (১৯০৭); চার্লস স্ট্রিটে হাউস (১৯২১); দ্য রাং মুভ: এ রোম্যান্স (১৯২৩); পার্কের গ্রেট হাউস (১৯২৪); পল্লুদিয়া (১৯২৮); পূর্বে বায়ু (১৯৩৩); এবং দ্য গোল্ডেন কুইকস্যান্ড: এ নভেল অফ সান্তা ফে (১৯৩৬)।  তিনি নন-ফিকশন বইও লিখেছেন, তার মধ্যে দ্য অটোবায়োগ্রাফি: এ ক্রিটিকাল অ্যান্ড কমপারেটিভ স্টাডি (১৯০৯), "বিষয়টির প্রথম বই"; Robert F. Sayre, American Lives, an Anthology of Autobiographical Writing (University of Wisconsin Press 1994): 443-44.  ধর্মীয় স্বীকারোক্তি এবং স্বীকারোক্তি (১৯১৪); ব্যাঙ্কারের প্রতিকৃতি: জেমস স্টিলম্যান, ১৮৫০-১৯১৮ (১৯২৭); এবং ওয়েয়ার মিচেল: হিজ লাইফ অ্যান্ড লেটারস (১৯২৯) উল্লেখ্য। "Online Books by Anna Robeson Brown Burr" Online Books page.  ব্রাউন লেডিস হোম জার্নাল, গোডেস ম্যাগাজিন, লিপিনকটস ম্যাগাজিন এবং সেন্ট নিকোলাস ম্যাগাজিন সহ সাময়িকীগুলির জন্যও লিখেছেন।   ব্যক্তিগত জীবন  অ্যানা রবসন ব্রাউন ১৮৯৯ সালে আইনজীবী চার্লস হেনরি বার জুনিয়রকে বিয়ে করেন তাদের দুটি কন্যা ছিল, বড় ছিলেন প্রত্নতত্ত্ববিদ ডরোথি বার থম্পসন। প্রথম বিশ্বযুদ্ধের সময়, আন্না নিজেকে এবং তার কন্যাদের লন্ডনে নিয়ে যান। চার্লস হেনরি বার জুনিয়র ১৯২৫ সালে মারা যান। Jaimee P. Uhlenbrock, "Dorothy Burr Thompson" in Martha Sharp Joukousky and Barbara S. Lesko, eds., Breaking Ground: Women in Old World Archaeology (Brown University). অ্যানা রবসন ব্রাউন বার ১৯৪১ সালে নিউমোনিয়ায় ৬৮ বছর বয়সে মারা যান। তাকে পেনসিলভানিয়ার বালা সিনউইডের ওয়েস্ট লরেল হিল কবরস্থানে সমাহিত করা হয়েছে।   তথ্যসূত্র   বিষয়শ্রেণী:মার্কিন লেখিকা বিষয়শ্রেণী:১৯৪১-এ মৃত্যু বিষয়শ্রেণী:১৮৭৩-এ জন্ম
দেলিও মরোয়োন এস্তেবানেস (; ২৩ জুলাই ১৯৩৭ – ১৭ ফেব্রুয়ারি ১৯৯২; দেলিও মরোয়োন নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় বায়াদোলিদ এবং স্পেন জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেছেন।  স্পেনীয় ফুটবল ক্লাব বায়াদোলিদের যুব পর্যায়ের হয়ে খেলার মাধ্যমে মরোয়োন ফুটবল জগতে প্রবেশ করেন এবং পরবর্তীতে সালামাংকার যুব পরজায়ের খেলার মাধ্যমেই তিনি ফুটবল খেলায় বিকশিত হয়েছেন। ১৯৫৬–৫৭ মৌসুমে, সালামাংকার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। সালামাংকার হয়ে ১ মৌসুম খেলার পর, পরবর্তী মৌসুমে তিনি বেয়ারে যোগদান করেন, সেখানেও তিনি ১ মৌসুম অতিবাহিত করেন। অতঃপর ১৯৫৮–৫৯ মৌসুমে, তিনি তার শৈশবের ক্লাব বায়াদোলিদে যোগদান করেন, যেখানে তিনি ৬ মৌসুমে ১৬০ ম্যাচে ৮৩টি গোল করেছেন। অতঃপর তিনি রিয়াল মাদ্রিদে যোগদান করেন, যেখানে মিগেল মুনিয়োসের অধীনে তিনি একটি লা লিগা শিরোপা জয়লাভ করেছেন। পরবর্তীতে তিনি সাবাদেয়, বায়াদোলিদ এবং পোনফেরাদিনার হয়ে খেলেছেন। সর্বশেষ ১৯৬৭–৬৮ মৌসুমে, তিনি পোনফেরাদিনা হতে কাস্তেয়োনে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন।  স্পেন অনূর্ধ্ব-২১ দলের হয়ে খেলার পর ১৯৬৩ সালে, মরোয়োন স্পেনের হয়ে আন্তর্জাতিক পর্যায়ে অভিষেক করেছেন, যেখানে তিনি ২টি ম্যাচে অংশগ্রহণ করেছেন।  ব্যক্তিগতভাবে, মরোয়োন বেশ কিছু পুরস্কার জয়লাভ করেছেন, যার মধ্যে ১৯৫৮–৫৯ মৌসুমে পিচিচি পুরস্কার (সেহুন্দা দিভিসিওন) জয় অন্যতম। দলগতভাবে, ঘরোয়া ফুটবলে, মরোয়োন ২টি শিরোপা জয়লাভ করেছেন, যার মধ্যে ১টি বায়াদোলিদের হয়ে এবং ১টি রিয়াল মাদ্রিদের হয়ে জয়লাভ করেছেন।  অর্জন দলগত রিয়াল বায়াদোলিদ  সেহুন্দা দিভিসিওন: ১৯৫৮–৫৯  রিয়াল মাদ্রিদ  লা লিগা: ১৯৬৪–৬৫  ব্যক্তিগত পিচিচি পুরস্কার (সেহুন্দা দিভিসিওন): ১৯৫৮–৫৯  তথ্যসূত্র  বহিঃসংযোগ    জাতীয় দলের পরিসংখ্যান     বিষয়শ্রেণী:১৯৩৭-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:ফুটবল ফরোয়ার্ড বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:ইউনিয়ন দেপোর্তিবা সালামাংকার খেলোয়াড় বিষয়শ্রেণী:রিয়াল বায়াদোলিদের খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:সাবাদেয় ফুটবল ক্লাবের খেলোয়াড় বিষয়শ্রেণী:সোসিয়েদাদ দেপোর্তিবা পোনফেরাদিনার খেলোয়াড় বিষয়শ্রেণী:ক্লাব দেপোর্তিবো কাস্তেয়োনের ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:মাদ্রিদের ফুটবলার
থাম্ব|গ্রীক এবং লাতিন ভাষায় নিকোমাচিয়ান নীতিশাস্ত্রের 1566 সংস্করণের প্রথম পৃষ্ঠা, পুণ্যের নৈতিকতার উপর সম্ভবত প্রথম গ্রন্থ। আদর্শগত নীতিশাস্ত্র (ইংরেজিঃ Normative ethics) হচ্ছে নৈতিক ক্রিয়া সংক্রান্ত অধ্যয়ন। এটি দার্শনিক নীতিশাস্ত্রের একটি শাখা যা কীভাবে একজন নৈতিকভাবে কাজ করতে বাধ্য থাকে এ বিষয়ক কিছু প্রশ্নের সমষ্টি নিয়ে গবেষণা করে। আদর্শগত নীতিশাস্ত্র অধি-নীতিশাস্ত্র থেকে ভিন্ন; কারণ আদর্শগত নীতিশাস্ত্র কার্যের সঠিকতা ও ভুল বিষয়ক আদর্শ নিয়ে পরীক্ষা করে, আর অধি-নীতিশাস্ত্রে নৈতিক ভাষার অর্থ এবং নৈতিক বিষয়ের অধিবিদ্যা নিয়ে আলোচনা করে। আদর্শগত নীতিশাস্ত্র বর্ণনামূলক নীতিশাস্ত্র থেকেও ভিন্ন, কারণ বর্ণনামূলক নীতিশাস্ত্রে ব্যক্তির নৈতিক বিশ্বাস নিয়ে আলোচনা করা হয়। উদাহরণস্বরূপ বলা যায়, বর্ণনামূলক নীতিশাস্ত্র নির্ণয় করার চেষ্টা করে, মানুষের মধ্যে কত শতাংশ বিশ্বাস করে যে হত্যা করা সবসময় ভুল, যেখানে আদর্শগত নীতিশাস্ত্র চিন্তা করে, এরকম বিশ্বাস ধারণ করা ঠিক নাকি ভুল। তাই, আদর্শগত নীতিশাস্ত্রকে কখনও কখনও বর্ণনামূলক এর বদলে বিধানমূলক বলা হয়। যাই হোক, মেটা-ইথিকাল দৃষ্টিভঙ্গির নির্দিষ্ট কিছু প্রকরণকে নৈতিক বাস্তববাদ বলা হয়, সেখানে নৈতিক বিষয়গুলো একই সাথে বর্ণনামূলক ও বিধানমূলক হতে পারে।  বেশিরভাগ গতানুগতিক নৈতিক তত্ত্বগুলো সেইসব নীতির উপর ভিত্তি করে গড়ে ওঠে যেগুলো কোন কাজ ঠিক নাকি ভুল তা নির্ণয় করে থাকে। আদর্শগত নীতিশাস্ত্রের আলোচনায় উপযোগবাদ, কান্টবাদসহ চুক্তিবাদের কিছু প্রকরণ অন্তর্ভুক্ত।   আরও দেখুন   মুক্ত কর্ম  ধর্মনিরপেক্ষ নীতিশাস্ত্র  কান্টবাদ  হিতবাদ  সামাজিক চুক্তি তত্ত্ব  ফলবাদ  ডিঅন্টোলজিকাল ইথিক্স   তথ্যসূত্র   বিষয়শ্রেণী:নীতিশাস্ত্র বিষয়শ্রেণী:জীবনের দর্শন বিষয়শ্রেণী:মাননির্ধারক নীতিশাস্ত্র বিষয়শ্রেণী:নৈতিক তত্ত্ব
কবি দিলওয়ার (১ জানুয়ারি, ১৯৩৭ - ১০ অক্টোবর, ২০১৩) বাংলাদেশের একজন অন্যতম প্রধান কবি। বাংলাদেশের সাধারণ মানুষের মনের কথা তার কবিতায় স্বত:স্ফূর্তভাবে উঠে এসেছে বলে তাকে "গণমানুষের কবি" বলা হয়।দৈনিক সিলেটের ডাক; প্রকাশকাল: ০১.০১.২০১৩   জন্ম, শৈশব ও শিক্ষা  কবি দিলওয়ার ১৯৩৭ সালের ১ জানুয়ারি সিলেট জেলার দক্ষিণ সুরমার ভার্থখলাস্থ পৈতৃক নিবাস 'খান মঞ্জিল'-এ জন্মগ্রহণ করেন। তার পিতার নাম মৌলভী মোহাম্মদ হাসান খান এবং মাতার নাম মোছাম্মৎ রহিমুন্নেসা। ১৯৫২ সালে সিলেটের উত্তরসুরমার রাজা জিসি হাইস্কুল থেকে প্রবেশিকা পাস করে এম সি কলেজ থেকে ১৯৫৪ সালে ইন্টারমিডিয়েট পাস করেন দিলওয়ার।কবি দিলওয়ার আর নেই   পেশা  শিক্ষকতার মাধ্যমে পেশাজীবনের শুরু হলেও এরপর রাজধানীতে এসে সাংবাদিকতা শুরু করেন কবি। ১৯৬৭ সালে সহকারী সম্পাদক হিসাবে যোগ দেন দৈনিক সংবাদে। দেশ স্বাধীন হওয়ার পর ১৯৭৩-৭৪ সালে দৈনিক গণকণ্ঠেও সহকারী সম্পাদকের দায়িত্ব পালন করেন৷বিডিনিউজ টোয়েন্টিফোর ডটকম; http://bangla.bdnews24.com/bangladesh/article683811.bdnews উদীচী ও খেলাঘর আসরের সিলেটের সভাপতির দায়িত্ব পালন করেছেন দীর্ঘদিন।সাপ্তাহিক একতা; বর্ষ - ৪৩, সংখ্যা ১০; ১৩ অক্টোবর ২০১৩ |  ১৯৭৪ সালে সিলেটে ফিরে ফ্রিল্যান্স সাংবাদিকতার পাশাপাশি পুরোমাত্রায় লেখালেখিতে মন দেন দিলওয়ার। তবে জীবনভর নানা রোগে ভুগতে হয়েছে সুরমাপড়ের এই কবিকে। ১৯৬০ সালে পেশায় সেবিকা আনিসা খাতুনের সঙ্গে বিয়ে হয় দিলওয়ারের। তাদের ছয় ছেলে মেয়ের মধ্যে দ্বিতীয় কিশওয়ার ইবনে দিলওয়ার নিজেও ছিলেন কবি। তিনি মারা গেছেন কয়েক বছর আগে। বাকি পাঁচ ছেলেমেয়ে হলেন- শাহীন ইবনে দিলওয়ার, নাহিদ বিনতে দিলওয়ার, রোজিনা বিনতে দিলওয়ার, সাজিয়া বিনতে দিলওয়ার ও কামরান ইবনে দিলওয়ার ।   সাহিত্যধারা    ব্যক্তিগত জীবন  ১৯৫২ সালে সিলেটের উত্তরসুরমার রাজা জিসি হাইস্কুল থেকে প্রবেশিকা পাস করে এম সি কলেজ থেকে ১৯৫৪ সালে ইন্টারমিডিয়েট পাস করেন দিলওয়ার। শারীরিক অসুস্থতার কারণে সেখানেই তার প্রাতিষ্ঠানিক শিক্ষার ইতি ঘটে। ১৯৬০ সালে পেশায় সেবিকা আনিসা খাতুনের সঙ্গে বিয়ে হয় দিলওয়ারের।   প্রকাশিত গ্রন্থ  তার উল্লেখযোগ্য গ্রন্থগুলো হলো-   কাব্যগ্রন্থ  জিজ্ঞাসা   ঐকতান   উদ্ভিন্ন উল্লাস   পূবাল হাওয়া   স্বনিষ্ঠ সনেট   ফেসিং দ্য মিউজিক  রক্তে আমার অনাদি অস্থি  সপৃথিবী রইবো সজীব   দুই মেরু দুই ডানা   অনতিত পংক্তিমালা  বাংলা তোমার আমার   বঙ্গবন্ধু, আমি তোমার পেশাদার মিত্র নই  নির্বাচিত কবিতা ইত্যাদি।  ছড়াগ্রন্থ  দিলওয়ারের শত ছড়া   ছড়ায় অ আ ক খ প্রবন্ধগ্রন্থ  বাংলাদেশ জন্ম না নিলে   রবীন্দ্রনাথ কী সাম্প্রদায়িক   এছাড়া প্রবন্ধ, গান, ও ভ্রমণকাহিনীও লিখেছেন তিনি।   সম্মাননা ও পুরস্কার  কবি দিলওয়ার ১৯৮০ সালে কাব্য চর্চায় বাংলা একাডেমী পুরস্কার লাভ করেন। ২০০৮ সালে সাহিত্যে অবদানের জন্য তাকে একুশে পদক প্রদান করা হয়।   মৃত্যু  তিনি দীর্ঘদিন ধরে বার্ধক্যজনিত রোগে ভুগছিলেন। ১০ অক্টোবর ২০১৩ সালে সিলেট নগরের ভার্থখলায় নিজ বাসভবনে তার মৃত্যু হয়।চলে গেলেন কবি দিলওয়ার, দৈনিক ইত্তেফাক   তথ্যসূত্র    বহিঃসংযোগ    সিলেটের মানুষের কাছে ‘গণমানুষের কবি’ হিসাবে পরিচিত কবি দিলওয়ার খান আর নেই।  বিষয়শ্রেণী:১৯৩৭-এ জন্ম বিষয়শ্রেণী:২০১৩-এ মৃত্যু বিষয়শ্রেণী:বাংলাদেশী কবি বিষয়শ্রেণী:বাঙালি কবি বিষয়শ্রেণী:আধুনিকবাদী কবি বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী বিষয়শ্রেণী:একুশে পদক বিজয়ী বিষয়শ্রেণী:স্বাধীনতা পুরস্কার বিজয়ী বিষয়শ্রেণী:২০শ শতাব্দীর পুরুষ লেখক বিষয়শ্রেণী:বাঙালি লেখক বিষয়শ্রেণী:বাংলাদেশী পুরুষ কবি বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:২০শ শতাব্দীর কবি